Matador sterf tydens stiergevegVictor Barrio tydens ‘n stiergeveg op 16 Mei 2011 (Foto: (AP Photo/Daniel Ochoa de Olza, File) ŉ Matador is Saterdag dood toe ŉ bul hom tydens ŉ stiergeveg in Spanje deurboor het. ŉ Dokter het Victor Barrio (29) Saterdag in die arena dood verklaar. Die 530 kg-bul se linkerhoring het Barrio in sy bobeen deurboor en sy liggaam is deur die lug gewerp. Die bul het hom ŉ tweede keer ook in die bors deurboor wat sy long en aorta getref het. Paramedici was bykans onmiddellik by hom, maar alle pogings om sy lewe te red was tevergeefs. Die voorval is regstreeks op televisie uitgesaai. Hy is die eerste professionele matador wat sedert 1985 tydens ŉ stiergeveg sterf. Maroela Media het vroeër berig ‘n 73-jarige Suid-Afrikaner is Vrydag tydens die jaarlikse bulstormloop oorlede. Lees meer.